**Biografija**

**Marija Đurđević Ilić**

Rođena sam 1978.godine u Kragujevcu, Srbija, gdje sam završila osnovnu i srednju muzičku školu. Osnovne i magistarske studije sam završila sa najvišom ocjenom, na Univezitetu Crne Gore, na Muzičkoj akademiji u Cetinju. Svoju profesionalnu karijeru sam nastavila na Muzičkoj akademiji na predmetu flauta gdje sam izabrana za vanrednog profesora flaute 2016. godine.

Paralelno sa akademskim radom, 2007.godine, angažovana sam honorarno kao prva solo flauta u Simfonijskom orkestru, Muzičkog centra Crne Gore, čiji sam član i danas na istoj poziciji.

U svojoj solističkoj karijeri ostvarila sam izuzetno visoke umetničke rezultate koji su me doveli u sam vrh flautskog izvođaštva na prostorima bivše Jugoslavije. Laureat sam svih flautističkih festivala u regionu: Beograd, Valjevo, Požarevac, Podgorica, Kotor... Polaznik sam brojnih kurseva vodećih svetskih flautista, kao što su׃ M. Kofler (Austrija), M. Adorjan (Mađarska), J. Balint (Mađarska), A. Nikole (Austrija), I. Grafenauer (Austrija), V. Lukas (Francuska), M. Debost (SAD), K. Čestin (SAD), Eje Kaufeld (Švedska), Gunila von Baar (Švedska), Feliks Rengli (Švajcarska). Na međunarodnom takmičenju ¨Petar Konjović¨ u Beogradu osvojila sam prvu nagradu, laureat takmičenja i novi instrument, a od grada Podgorice nagradu za izuzetne ispjehe iz oblasti umjetnosti.

Učestvovala sam na brojnim manifestacijama i festivalima. U Brandemburškim koncertima na festivalu „Grad teatar, Budva“ sa ekipom internacionalnih solista, u projektu „Muzika na vodi“ u produkciji Ars industrije, više puta na festivalima „A- Tempo“, „Barski ljetopis“, „Podgoričko kulturno ljeto“, festivalu ICA (International Montenegro Music Festival ), „Kotor- Artu“. Sa Simfonijskim orkestrom Crne Gore nastupila sam više puta kao solista u zemlji i inostranstvu. Pored gostovanja u domaćim salama, solističke nastupe sam ostvarila više puta u Galeriji SANU, galeriji Progres, Kragujevačkoj gimnaziji, Zrenjaninu, Kraljevu, Nišu, Zagrebu, Bukureštu.

Kao član orkestra nastupila sam na preko 250 koncerata za 13 godina.